Source: http://politeia.org.ro/stiri-revista-presei/revista-presei-13-ianuarie-schimbare-de-poli-usl-spre-rusia-si-china/23356/
Timestamp: 2017-03-28 23:35:07+00:00

Document:
Revista presei – 13 ianuarie / Schimbare de poli. USL spre Rusia şi China | PoliteiaWorld
» Stiri / Revista Presei	» Revista presei – 13 ianuarie / Schimbare de poli. USL spre Rusia şi China	Revista presei – 13 ianuarie / Schimbare de poli. USL spre Rusia şi China
Stiri / Revista Presei	78 Comentarii
Bună dimineata intr-o zi luni. Deşi în scădere uşoară faţă de intervalul precedent, valorile termice vor fi în continuare mai ridicate decât cele specifice acestei perioade din an în majoritatea zonelor. Cerul va fi variabil, cu unele înnorări în prima parte a zilei în nordul ţării, unde izolat va ninge slab, mai ales la munte. Vântul va avea intensificări în zona montană, unde la rafală, ziua, se vor depăşi 70-80 km/h, dar trecător şi la cote mai reduse şi în regiunile estice. Temperaturile maxime se vor încadra între 0 şi 10 grade, mai ridicate, spre 13 grade în Oltenia, iar cele minime vor avea valori de la -13 grade în depresiunile din estul Transilvaniei până la 3 grade în Dealurile de Vest. Dimineaţa şi noaptea pe arii restrânse se va semnala ceaţă asociată cu depunere de chiciură.
În Bucureşti, vremea va fi mai caldă decât în mod obişnuit pentru această dată, deşi valorile termice vor scădea uşor faţă de intervalul precedent. Temperatura maximă va fi de 8…9 grade, iar cea minimă de -3…-2 grade, mai scăzută în zona preorăşenească. Cerul va fi variabil, iar vântul va sufla slab până la moderat. Noaptea vor fi condiţii de ceaţă.
Curs valutar BNR valabil azi: 1 EURO = 4. 5447 RON; 1 USD = 3. 3432 RON; 1 EURO = 1. 3594 USD; Francul elvetian 3. 6822 RON. Gramul de aur 132.4585 RON.
Liviu Dragnea, baronul de săpun. Două mari proiecte ale USL s-au dovedit simple baloane de săpun: descentralizarea şi regionalizarea, ambele gestionate de către Liviu Dragnea. Acum, Liviu Dragnea a mai scos din sertar un proiect major: construirea de noi săli de sport, pentru care Guvernul a alocat deja 241 de milioane de euro. Miza electorală este evidentă: banii pot fi alocaţi fără licitaţie pentru firmele clientelei de partid. Liviu Dragnea şi-a trasat, la începutul mandatului, două mari obiective guvernamentale: regionalizarea şi descentralizarea administrativă. Primul a fost abandonat, iar al doilea a fost barat de Curtea Constituţională. Magistraţii CCR au decis că proiectul legii descentralizării, botezat de Dragnea „prima rupere reală de comunism“, pentru care Guvernul şi-a angajat răspunderea în faţa Parlamentului în noiembrie 2013, este neconstituţional. „Cu unanimitate de voturi, admite obiecţia de neconstituţionalitate în ceea ce priveşte criticile de neconstituţionalitate intrinsecă şi constată că Legea privind stabilirea unor măsuri de descentralizare a unor competenţe exercitate de unele ministere şi organe de specialitate ale administraţiei publice centrale, precum şi a unor măsuri de reformă privind administraţia publică, în ansamblul ei, este neconstituţională“, se arată în decizia CCR. Astfel, vicepremierul Dragnea s-a trezit, în plin an electoral, cu promisiunile eşuate şi cu proiectele îngropate. Cu toate că şi-a „coafat“ mandatul de vicepremier cu două mari rateuri, Liviu Dragnea nici nu se gândeşte să renunţe la fotoliul de ministru şi arată cu degetul spre magistraţii CCR. Integral la Adevarul
Liderii USL au discutat despre candidaturile la europarlamentare şi modificările la protocol. Liderii USL au discutat duminică seara, în cadrul unei întrevederi în format restrâns, despre candidatura la alegerile europarlamentare pe liste comune, precum şi despre gradul în care protocolul USL va suferi modificări. La discuții au participat premierul Victor Ponta, vicepremierul Liviu Dragnea, dar şi Crin Antonescu însoţit de Radu Stroe şi Eduard Hellvig. Principalul subiect ridicat de liderii PSD a fost candidatura pe liste comune la europarlamentare. În schimb, liberalii au cerut răgaz de o săptămână pentru a oferi un răspuns clar şi oficial al PNL, dacă susţine această variantă. Totodată, liderii USL au abordat subiectul modificărilor propuse de PNL la protocolul USL. Crin Antonescu a cerut ca discuţiile să vizeze clar doar completarea acordului politic, dar nu şi renegocierea ponderilor guvernamentale, potrivit surselor USL, citate de Mediafax. Pe marginea modificărilor aduse protocolului USL urmează să se discute şi luni dimineaţă, într-o reuniune oficială a celor două partide. Integral aduce B1TV
Florin Talpeș – Bitdefender: Noi, mediul de afaceri, prea am acționat până acum ca și cum ceea ce se întâmplă cu guvernarea e normal. Aveţi o afacere care se încadrează în profilul a ceea ce se numeşte motorul de creştere în 2013: valoare adăgată mare, inteligență, export. Cum percepe o asemenea companie administrația, înainte de-a afla din statisticile acestei administrații că face parte din motoarele de creștere ? Florin Talpeș : Ne referim la cadrul în care funcţionează, da? Cea mai mare problemă pe care am avut-o, în 2013, a fost – şi problema asta a apărut mai ales în ultimul trimestru al lui 2013, și poate să afecteze ceea ce urmează – a fost legat de lipsa de predictibilitate. Atenţie, noi când vorbim, de exemplu, de fiscalitate, nu mă pot plânge de volumul taxelor, de valoarea lor absolută – acolo poate fi şi mai bine, şi mai rău. Dar mă pot plânge de problemele pe care mi le-aduce managementul taxelor, birocraţia legată de plata taxelor. Dar, asta e o problemă pe planul doi. Căci cea mai mare problemă pe care o am, dacă ne referim strict la piaţa românească, este legată de faptul că, dacă apar schimbări de pe o zi pe alta, în cadru, care mie îmi schimbă complet planurile, mi le dau peste cap, eu am o problemă majoră, pentru că deja economia însăşi este ca natura, adică ea inovează continuu. Continuu îţi apar provocări noi, pentru că ăsta este cadrul în care funcţionez. Nu vreau încă un alt actor, care este major, care să vină cu provocări pentru business, iar acest actor să fie administrația. Din punct de vedere al cadrului legal, vreau să am predictibilitate. Or, asta este marea problemă pe care am avut-o în ultimul trimestru şi s-a accentuat: faptul că se spune una și se face alta. Integral la Curs de Guvernare
Valenţele multiple ale lui „Jos Băsescu”. Ce le rezervă românilor anul electoral 2014? Populismul pare să „dea” bine. Pare şi, uneori, vai, este chiar mănos. Aduce voturi. E, ca atare, ca mana cerească pentru politicieni inepţi şi incompetenţi. Care, nefiind, în pustiul lor intelectual, în stare să-şi convingă electoratul cu argumente logice şi de bun simţ şi cu programe realmente utile, îl bombardează propagandistic cu hrană ieftină şi la îndemână. În context, dincolo de evocarea necesităţilor materiale, alimentul de bază al reţetei populiste alcătuite din varii clişee e, mai mereu, gâdilatul stupizeniilor masei cu un naţionalism de epocă de piatră. În România, propaganda populistă mai serveşte electoratului şi un surogat de ideologie al cărui conţinut principal e „jos Băsescu”, în ideea, din păcate nu foarte greşită, potrivit căreia schimbarea regilor continuă şi în societatea informaţională să fie bucuria nebunilor. „Jos Băsescu” prezintă o grămadă de avantaje. Lozinca, multifuncţională, şi-a dovedit utilitatea într-un deceniu de aprigă luptă de clasă. Nu le cere celor ce-o scandează să fie articulaţi, ori, etic, curaţi. Apoi, acoperă, într-adevăr, multe nevoi. Nu doar pe ale oligarhiei mafiote care se teme de magistraţii eliberaţi de sub tutela politică de accesul la putere al lui Traian Băsescu şi de reformele Monicăi Macovei, iniţiate cândva în vederea aderării ţării la structurile euro-atlantice. Le satisface şi pe cele ale fostei nomenclaturi care, împreună cu sfera agenţilor poliţiei politice şi delatorilor la Securitate, s-a simţit pusă la zid de condamnarea oficială a comunismului. Şi e balsam pe sufletul antieuropenilor, antigermanilor, antioccidentalilor. Îi unge pe suflet pe legionari, antonescieni, nazişti, rasişti, homofobi şi alte categorii de fascişti, aliaţii naturali ai naţional-comunismului, pe care-i deranjează democraţia liberală, cu toleranţa ei faţă de evrei şi alte minorităţi etnice, rasiale, sexuale şi religioase. „Jos Băsescu” le mai dăruieşte plăcute frisoane nostalgicilor care-şi amintesc cu oarecare duioşie de era aparentului consens naţional al lui „Jos Ceauşescu”, urmând „epocii de aur”. Lor, ca şi compatrioţilor lor, propaganda televiziunilor de partid din studiourile cărora pare a se guverna, în prezent, România li se transmite de ani de zile un buchet de mesaje subliminale. Integral la Deutsche Welle
V. Hrebenciuc: În momentul în care se rupe USL, vă garantez că va apărea o moțiune de cenzură. Deputatul PSD Viorel Hrebenciuc prevede că ruperea USL, care este convins că nu se va produce până în 2016, ar duce la depunerea unei moțiuni de cenzură care ar putea provoca pentru partid pierderea Guvernului și a postului de premier. Invitat la „KM0”, el s-a declarat un „partizan” al listelor comune la alegerile europarlamentare, decizie care ar da liniște în USL și în țară. Viorel Hrebenciuc este convins că Uniunea Social Democrată va rezista până în 2016, dar că este nevoie de o lămurire a relațiilor din USL. „În orice alianță, în orice coaliție sunt probleme, dar sunt convins că problemele care sunt azi în cele două partide nu sunt insurmontabile”, a spus Viorel Hrebenciuc. Deputatul consideră că principala problemă care trebuie lămurită în USL este participarea la alegerile parlamentare, de la sfârșitul lunii mai a anului curent. Viorel Hrebenciuc s-a declarat partizanul listelor comune, subliniind că „listele comune vor da liniște în USL și vor da liniște țării”. „Din punctul meu de vedere vor câștiga alegerile când merg pe aceeași listă”, a spus deputatul, care și-a argumentat poziția. Paritatea este un fapt absolut negociabil, a afirmat Hrebenciuc, care a opinat că în contextul actual algoritmul nu va mai fi de 50 – 50%, având în vedere rezultatele sondajelor de opinie, iar varianta ar putea fi între 65% – 35% sau 60% – 40%, în favoarea PSD. Integral aduce DIGI24
SUA se miră de ce nu apără românii Justiţia în stradă. Emisarul trimis de America la Bucureşti, Victoria Nuland, a transmis mai multe mesaje, însă cel mai important este că românii înşişi sunt cei care trebuie să apere statul de drept. Diplomatul american, Victoria Nuland, a evaluat cu mare atenție situația din România Asistentul Secretarului de Stat al SUA, Victoria Nuland, a transmis mesaje publice cu prilejul a trei întâlniri avute la Bucureşti: la Administraţia Prezidenţială, la Ministerul de Externe şi la discuţia cu un grup de jurnalişti. Semnale implicite au fost date şi prin faptul că Victoria Nuland s-a întâlnit cu şefa DNA, Laura Kovesi – dar nu şi cu Procurorul General, Tiberiu Niţu – şi cu patru ONG-uri preocupate de situaţia statului de drept: EFOR, Freedom House, IPP şi CRPE. EVZ prezintă o interpretare a celor mai importante mesaje, pe care Victoria Nuland le-a îmbrăcat în formulări diplomatice. Înaltul diplomat american a insistat, atât în întâlnirea cu presa, cât şi în discuţia off-the-record cu ONG-urile, că, până la urmă, este sarcina românilor să-şi protejeze insituţiile. “I-aş ruga pe toţi românii, indiferent ce partid sprijină (…), să lupte şi să apere independenţa Justiţiei şi să o menţină în afara politicului”. Potrivit unor informaţii neoficiale, în spatele uşilor închise, ea şi-ar fi exprimat mirarea că cetăţenii nu ies în stradă pentru a protesta faţă de tentativele de a subjuga Justiţia. Diplomatul american le-a transmis românilor că sunt primii răspunzători de ţara lor şi nu pot aştepta ca Washingtonul să-i salveze de fiecare dată când apare o criză. Integral aduce EVZ
Semnalele emisarului SUA la Bucureşti. Cum au jucat americanii în spatele mesajelor diplomatice şi ce strategie a adoptat Guvernul. In mai puţin de 24 de ore, cât a stat la Bucureşti, adjunctul pentru Europa al Secretarului de Stat american, Victoria Nuland, a scanat, în câteva instituţii-cheie, în ce măsură se respectă în România regulile statului de drept, ce îi mobilizează pe politicieni să voteze sau să permită adoptarea unor legi deficitare, dar şi de ce NU ies oamenii în stradă să apere Justiţia. “E îngrijorător că există atacuri la adresa independenţei justiţiei, e o îngrijorare când politicienii decid să provoace sistemul juridic”, a avertizat ea. Numărul doi în Departamentul de Stat şi unul dintre cei mai buni comunicatori ai diplomaţiei SUA, cu un trecut de şef al Comunicării acestei instituţii în prima administraţie Obama, Nuland a avut, în spatele mesajelor oficiale, o întreagă strategie bazată pe gesturi simbolice: 1. A ales cu cine să se vadă, în afara discuţiilor dictate de uzanţele diplomatice (preşedinte, şefa DNA, oameni de afaceri americani, câţiva reprezentanţi ai societăţii civile), şi mai ales cu cine să NU se întâlnească. În cazul strict al premierului Victor Ponta, alegerea nu a fost făcută de oficialul SUA, ci de prim-ministrul care nu s-a aflat în ţară. 2. Şi-a făcut în mod direct aranjamentele întâlnirilor, toate acestea, atât cele anunţate public, cât şi cele pentru care s-a cerut păstrarea confidenţialităţii, fiind negociate de către Departamentul de Stat al SUA, fără implicarea Ambasadei de la Bucureşti. 3. Conferinţa de presă, anunţată iniţial ca o masă rotundă informală la care au fost invitate 8 instituţii mass-media, a fost transmisă în direct pe internet. Guvernul şi-a transmis, la rândul său, mesajele în aceeaşi cheie. Premierul Victor Ponta l-a delegat pe ministrul de Externe, Titus Corlăţean, să discute “orice subiect”. În acest timp, Palatul Victoria a omis să facă un anunţ prealabil în legătură cu plecarea din ţară a prim-ministrului şi a evitat, timp de cinci zile, să ofere orice explicaţie legată de acest subiect. La întoarcere, premierul şi-a făcut publice personal motivele absenţei, alegând, la rândul său, ieşirea la un post de televiziune aliat în lupta politică. “Aveam programată, dinainte de Anul Nou, o vizită privată în Italia, împreună cu soţia mea. Am fost trei zile în Italia”, a spus Victor Ponta duminică seară, la Antena 3, arătând că s-a întâlnit cu socialistul Matteo Renzi. Cu cine a discutat Nuland: DNA, Cotroceni, MAE, oamenii de afaceri americani, societatea civilă. Integral la Gandul.
Victor Ponta: Am fost trei zile intr-o vizita privata in Italia. Subiectul vizitei Victoriei Nuland e unul confidential / Trebuie sa avem un parteneriat strategic cu China / Basescu si cozile lui de topor – Macovei, Morar, Papici – au facut dosare politice. Premierul Victor Ponta a explicat duminica seara, in emisiunea “Sinteza zilei” (Antena 3), motivul pentru care a lipsit din tara in momentul vizitei in Romania a subsecretarului de stat american Victoria Nuland: “Aveam programata o vizita privata in Italia, am fost trei zile acolo cu sotia, ocazie cu care m-am intalnit si cu omologul meu, liderul partidului de guvernamant din Italia. Stiam care este subiectul principal al vizitei dnei Nuland, un subiect important in relatia Romania-SUA despre care am discutat si la ultimul CSAT cu seful statului, cu sefii serviciilor, un subiect care e nepublic, confidential si despre care nu putem sa dam detalii acum”. Intrebat si daca isi mentine declaratiile referitoare la condamnarea lui Nastase, Ponta a raspuns ca “Am spus clar ca procesele penale impotriva lui au fost incepute de Macovei si Morar, scopul lui Basescu si a clicii lui fiind acela de a ingropa omul politic Adrian Nastase. E o realitate, ce legatura are cu independenta justitiei?”. “Cred foarte tare ca, fara a politiza in niciun fel independenta justitiei, trebuie sa discutam. Ideea ca vine cineva si ne baga pumnul in gura – nu aveti voie sa discutati, nu aveti voie sa vorbiti – e o idee tipica totalitara”, a mai spus el. Integral aduce Hotnews
Oana Schmidt-Hăineală: Noul CSM, prima ilegalitate. Oana Schmidt-Haineala, 38 de ani, fosta presedinta a Consiliului Superior al Magistraturii (CSM), declara ca “marea coruptie nu poate fi combatuta doar de procurori si judecatori”, fiindca acestia au nevoie de un “cadru normativ” si de “instrumentele necesare”, pe care doar clasa politica le pot asigura. Dupa “martea neagra”, cand Parlamentul a modificat Codul Penal – oferindu-le parlamentarilor superimunitate – si cand a propus legea amnistiei si gratierii, s-a observat un “regres major” in ceea ce priveste lupta anticoruptie. Reprezentanta CSM considera ca “atacurile la adresa independentei justitiei” vor aparea in Raportul Comisiei Europene privind Mecanismul de Cooperare si Verificare (MCV), sugerand ca e posibil sa fie incluse in acest context si declaratiile premierului Victor Ponta. În ceea ce priveşte cererea făcută de Secţia de Judecători a CSM prin care i se solicită Inspecţiei Judiciare să verifice celeritatea unor dosare ale Direcţiei Naţionale Anticorupţie (DNA) şi dacă DNA şi Înalta Curte de Casaţie şi Justiţie (ICCJ) instrumentează dosare dintr-o anumită zonă a eşichierului politic, Oana Schmidt-Hăineală lasă să se înţeleagă că este vorba despre o încălcare a regulilor: „Secţia pentru Judecători a CSM nu are abilitatea să dispună controale asupra procurorilor şi viceversa“. Integral aduce Romania Libera
Pe cine vrea guvernatorul Isărescu să penalizeze lăsând cursul să urce la 4,55 lei/euro şi de ce? Oscilaţiile cursului leu/euro de până la 5% – zona de echilibru urmărită de BNR şi reconfirmată oficial – sunt de natură să bonifice sau să penalizeze anumite mişcări, să încu­rajeze sau să descurajeze, spunea guvernatorul Mugur Isărescu miercuri după-amiază, în contextul explicaţiilor privind deciziile de politică monetară de „ultra-relaxare“ – după expresia unor analişti surprinşi. El a mai spus că o mişcare de curs de plus/minus 1% înseamnă că acesta îşi face „da­toria minimă“ şi că în general cursul e bine să fie lăsat să-şi facă datoria. Iar BNR l-a şi lăsat, cotaţiile leu/euro urcând rapid spre 4,55 lei pentru un euro, adică spre vârful ultimelor şase luni. Faţă de acum un an leul este mai slab cu 3,8%. BNR a mai lăsat leul să slăbească rapid în faţa euro în perioadele în care ştia că sunt investitori care vor să-şi scoată valuta de pe piaţă, deprecierea mai puternică funcţionând ca o penalizare pentru aceştia mai ales dacă pariaseră pe intervenţii corective din partea băncii centrale. Altminteri, sentimentul general al investi­torilor privind România nu s-a deteriorat după cum arată succesul licitaţiei de titluri de stat de joi, când randamentul la şase luni a picat la 2%, dar şi CDS-ul care stă la 180 de puncte de bază şi evoluţiile de pe bursă. Aşadar ar fi de aşteptat ca leul să-şi revină după această perioadă de tulburare iscată de deciziile BNR şi de comentariile de curs neo­biş­­nuit de extinse ale guvernatorului, care a cri­ticat din nou „utilizarea excesivă“ a cu­vân­tu­lui „depreciere“ pentru a descrie slăbirea uşoară sau foarte uşoară a leului. De ase-me­nea, el a spus că în perspectiva eliberării a 500 mil. euro din rezervele în valută ale băncilor la BNR „pericolul“ ar fi ca leul să se aprecieze, nu să se deprecieze. Integral in ZF
78 Raspunsuri la Revista presei – 13 ianuarie / Schimbare de poli. USL spre Rusia şi China
Sare'n Ochi13/01/2014 at 08:55 o zi buna tuturor!
Nici psihiatria nu mai salvează România!
După ce și-a acordat o auto-pitire de 3 zile, să nu dea cu ochii de tanti diriginta, Micul Tupilescu declară la Latrina 3: “Eu, care am o capacitate mult mai mare de a discuta cu oficialii străini mult mai mare decât Băsescu, eu vreau să păstrez relația pro-europeană și pro-americană, dar să deschidem relația catre câți mai mulți parteneri”.
Reply	theophyle13/01/2014 at 09:03 Buna dimineata,
Reply	Tzepelica13/01/2014 at 09:13 Salutare !
Ne-am intors cu mai mult de un veac in urma :
“Vai, nenorocită ţară, rele zile-ai mai ajuns!
Carmacii, Alexandru Vlahuta
http://cititordeproza.ning.com/group/literaturapatriotrica/forum/topics/c-rmacii-alexandru-vlahu?page=1&commentId=4409416%3AComment%3A1066283&x=1#4409416Comment1066283
Reply	theophyle13/01/2014 at 09:21 Buna timi,
grele versuri. Nu ne-am intors, am ramas unse am fost si atunci!
Reply	Tzepelica13/01/2014 at 09:28 Totusi, am mai avut niste spirite luminate, niste oameni de stat adevarati.
Sub care poporul a mai avut niste zvacniri.
De fiecare data, insa, ne-am intors de unde am plecat.
Reply	zigzag13/01/2014 at 09:18 Buna dimineata 😀
Reply	theophyle13/01/2014 at 09:20 Buna ziggy 🙂
Reply	zigzag13/01/2014 at 09:46 La Multi Ani , sanatate si numai bucurii alaturi de cei dragi !
Reply	theophyle13/01/2014 at 09:49 Multumesc mult 🙂
Reply	miki13/01/2014 at 09:24 La multi ani!
Reply	theophyle13/01/2014 at 10:58 sarut mana miki, multumesc!
Reply	Tzepelica13/01/2014 at 09:37 “Românii obţin un câştig net lunar de 301 euro, conform celor mai recente date Eurostat aferente anului 2012, din care pot face doar de cinci ori plinul dacă au o maşină cu un rezervor de 45 de litri. Cehii şi estonienii, care încasează lunar cu până la 366 de euro în plus faţă de români, pot alimenta cu până la 11 plinuri de motorină din salariul net obţinut.
Mai norocoşi se pot considera austriecii şi germanii ale căror câştiguri nete sunt de aproximativ şapte ori mai mari decât cele ale românilor. Austriecii scot din buzunar pentru un plin de motorină de 45 de litri 60 de euro, dar au un salariu net lunar de 2.198 de euro şi pot face plinul de 36 de ori în patru săptămâni, în timp ce nemţii plătesc acelaşi preţ pe plinul de motorină, dar câştigă al treilea cel mai mare salariu din UE şi pot cumpăra 37 de plinuri pe lună, conform calculelor gândul.”
http://www.gandul.info/financiar/paradoxul-de-la-pompa-un-roman-un-bulgar-si-un-german-ajung-la-benzinarie-cate-plinuri-de-motorina-fac-11885250
Reply	zigzag13/01/2014 at 09:45 salut
e si normal : austriecii au pedigree. de cand se nasc sunt educati sa fie stapani. un popor fara resurse naturale s-a “invartit” si a gasit niste slugi pe post de “lideri” ai altui popor care sa le ofere de-a moaca accesul la resurse. orice asemanare cu virilii oameni de stat ( la categoria slugi) ai Ro este pur intamplatoare.
Reply	Cedric13/01/2014 at 09:44 Buna dimineata,
La Multi Ani, draga Theophyle! Iti urez din suflet sanatate si putere de a combate si de a lumina pe cat mai multi care te descopera Cine stie, poate intr-o zi , Dumnezeu isi va intoarce fata catre noi.
Reply	theophyle13/01/2014 at 09:48 Buna Cedric,
Multumesc mult, sper ca-mi Domnul inca cativa ani sa-i vad pe bolsevicii astia dati jos de un popor care capata ceva minte!
Reply	nikuelektriku13/01/2014 at 10:24 la multzi ani, theophyle!
fie ca viatza, cit mai lunga si plina de realizari tzi’o doresc, sa nu’tzi ofere surprize cu oportunitati blonde oxigenat de sustzinut in viitoarele confruntari!
Reply	theophyle13/01/2014 at 10:28 Salut Nikule 🙂
Multumesc pentru urari. Cat despre oportunitati cu blonde, nu cred ca o sa mai am – blonda personala nu permite sub nici o forma 😆
Reply	Cetatean13/01/2014 at 09:57 Salutare si la multi ani, Theophyle ! 🙂 Sanatate, putere de munca si voie buna, si la cat mai mare si de calitete audienta blogului 😆
Tineti-va bine, incep sa curga vestile din USL:
“Surse din cadrul USL au declarat ca USL va anunta azi cuplarea alegerilor europarlamentare cu referendumul national pentru validarea noii Constitutii“.
Luati-o cu rezerve, nu am decat o sursa care spune asta. Daca e asa, atunci:
– referendumul va fi pe cvorumul de 50%.
– USL e cam in contra-timp, pentru ca trebuie elaborata proiectul de revizuire, trimis la Venetia, asteptat opinia Comisiei, trimis la CCR (pentru aviz obligatoriu) si adoptat cu minim 30 de zile inaintea alegerilor europarlamentare.
– USL spera sa scoata peste 50% prezenta si peste 50% DA. Nu stiu pe ce se bazeaza, daca intr-adevar vor sa reuseasca 😈
“Alegerile prezidentiale vor fi decalate si vor avea loc la inceputul lunii noiembrie, dar intrarea in mandat se va face la termnul constitutional”. Legea 370/2004 spune:
“1) Ziua alegerilor este duminica. Alegerile au loc in luna anterioara lunii in care ajunge la termen mandatul de presedinte. Cu cel putin 45 de zile inaintea zilei votarii, Guvernul stabileste data alegerilor prin hotarare”.
Deci teoretic se pot organiza in noiembrie. De ce vrea USL asta? Pentru ca le e frica de alegeri in decembrie si pentru ca de fapt nu prea vor sa mai faca referendum pe Constititie pe cvorumul de 30%, care intra in vigoare pe 16 decembrie,
Eu zic ca USL a cam ingropat proiectul Constitutiei lui Kakarau incercand sa il adopte pe cvorumul de 50%.
Reply	Cetatean13/01/2014 at 10:01 Errata:
“…si adoptat cu MAXIM 30 de zile inaintea alegerilor europarlamentare”.
Constiutia, art. 151, al. (3):
“Revizuirea este definitivă după aprobarea ei prin referendum, organizat în cel mult 30 de zile de la data adoptării proiectului sau a propunerii de revizuire”. Alegerile europarlamentare au loc intre 22 si 25 mai 2014 in Europa.
Reply	theophyle13/01/2014 at 10:04 Buna Citi 🙂
Multumesc si sa speram! 🙂
Reply	radu213/01/2014 at 09:57 buna dimineata. usl a decis referendum constitutie odata cu europarlamentare. deci daca trece si presedintele e paiata crin e candidatul. daca nu trece referendumul crin e bun de dat la lei.
Reply	tiberiu200913/01/2014 at 10:43 Da,probabil asta e motivul grabei cu referendumul pe Constitutie.Asa transeaza in timp util dilema: Antonescu sau un candidat de la PSD.
Plus ca PSD ii da peste nas lui Antonescu care a cerut demisia lui Dragnea pentru neconstitutionalitatea regionalizarii. Si PSD poate cere demisia lui Antonescu in caz ca la referendum Constitutia (lui Antonescu) nu trece.
Reply	clemycali13/01/2014 at 10:02 La multi ani Theophyle. Tot ce-ti doresti sa se implineasca!
Reply	theophyle13/01/2014 at 10:03 Buna Clemy,
Reply	Cetatean13/01/2014 at 10:05 Evident, sa nu ne gandim ca astia de la USL sunt asa de “naivi” cand pun data referendumului odata cu europarlamentarele. Sa ne asteptam la o strategie perversa, ca nu-i vad facand cadouri statului de drept. Nu comentez mai multe, insa o droaie de manevre perverse pot fi banuite in subtext.
Reply	zigzag13/01/2014 at 10:23 se folosesc de referendum ca justifice prezenta masiva a teleormanenilor la vot , pentru europarlamentare. e stiut ca la alegeri pentru PE prezenta este 22 -30 % maxim. daca va fi prezenta de 45-50% vor scoate placa – au venit multi alegatori interesati de constitutie.
Reply	theophyle13/01/2014 at 10:05 pentru interesati – Ştiri Externe: 13 ianuarie 2014 / Ariel Sharon – reacţii internaţionale
Reply	Cetatean13/01/2014 at 10:07 Pentru fiecare strategie perversa a USL exista un raspuns pe masura.
Reply	tiberiu200913/01/2014 at 10:33 Care ar fi strategia (castigatoare) daca USL da OUG pe gratiere si amnistie?
Care este reglementarea care permite doar Avocatului Poporului sa conteste la CCR o OUG?
Reply	Cetatean13/01/2014 at 10:51 pentru asa ceva (OUG pe amnistie si gratiere) nu prea exista strategie legislativa fara Avocatul Poporului. Exista totusi ceva, insa e la limita.
Reply	Cedric13/01/2014 at 10:11 Un nou test pt. justitie. Sa vedem daca presiunile puse de politicieni si CSM asupra DNA si ICCJ conteaza in vreun fel!
http://www.digi24.ro/Stiri/Digi24/Actualitate/Justitie/Dosarul+Posta+Romana+la+final+Tudor+Chiuariu+si+Zsolt+Nagy+afla+
Reply	Diana13/01/2014 at 10:27 Buna dimineata si la multi ani 🙂
Nu va mirati ca oamenii nu ies in strada in numar mare pentru justitie. Pe cei mai multi nu-i duce capul, chiar daca au trecut prin scoli. S-au obisnuit sa-si ia leafa, iar justitia si admnistratia sunt “treaba sefilor”, pana nu esti nevoit sa mergi le tribunal. E mai greu sa vezi cum taxele afecteaza absolut fiecare aspect al vietii, nu doar pentru angajator.
Reply	theophyle13/01/2014 at 10:29 Salut Diana,
Reply	Cetatean13/01/2014 at 10:57 Aceasta este strategia perversa la care s-au gandit pentru a conturna pragul de 50% cu ajutorul mortilor lui Dragnea:
“USL a decis organizarea referendumului pentru validarea Constituţiei modificate simultan cu europarlamentarele din luna mai, consultarea populară urmând să aibă loc timp de două zile, cu prag de validare de 50%, au declarat, pentru MEDIAFAX, surse din Uniune.
Doua zile, sa se bage in urna buletine, cat cuprinde! Exact ca in 2003, fara numar, fara numar.
Au decalat referendumul in mai sperand ca in mai Dragnea va fi inca liber (procesul la ICCJ nu se va fi terminat) si va putea coordina furtul.
Daca asta e strategia lor, atunci strategia celor care tin la fragilul stat de drept din Romania trebuie sa fie votul negativ”
Reply	arrletty13/01/2014 at 23:08 No problem ca Dragnea ar fi indisponibil, mai sunt si altii “trainati” sa faca treburi la limita (deh, adrenalina, mmmm, uau) va amintiti de ‘telefoanele otravite’ ? S-a remarcat si Zgonea in proiect. Si e doar unul dintre, ca mai sunt destui…
Reply	Cetatean13/01/2014 at 10:58 PS Daca mai organizeaza si Traian Basescu un referendum suprapus peste acesta al USL, o sa fie o mununatie de vot.
Reply	theophyle13/01/2014 at 11:03 Citi, intra putin pe net 🙂
Reply	Cedric13/01/2014 at 11:08 La b1, Cristoiu zice ca daca Antonescu a fost stabilit azi drept candidat la presedintie din partea USL, inseamna ca au batut palma si pe legea amnistiei!
Reply	Cedric13/01/2014 at 11:12 Cristoiu zice ca referendumul i ndoua zilele asigura prezenta (prin furt) de 50%. Ponta il vrea pe Crin presedinte, dupa noua Constitutie, cu prerogative reduse.
Mircea Marian nu crede ca va trece referendumul, deci PSD nu-l va sustine pe Crin.
Iar o sa avem ce discuta!
Reply	Ovi13/01/2014 at 11:21 Buna ziua,
La multi ani @theophyle!
Baetzii de baetzi spun ca vor sa organizeze referendumul in doua zile, pe datele de 25-26 sau 24-25 mai ca sa poata sa-si faca cvorumul. Adica Duminica si Luni sau Sambata si Duminica.
Inca o chestie: imi aduc aminte ca am citit undeva mai demult ca nu e voie sa chemi electoratul in zona alegerilor europarlamentare pentru nimic altceva. E obligatie la nivel european sau ceva. Nu stiu daca e si adevarat…
Reply	theophyle13/01/2014 at 11:26 Multumesc Ovi 🙂
Reply	geo13/01/2014 at 11:25 Buna dimineata,
daca toata lumea zice La multi ani! sa zic si eu gazdei (c’asa’i frumos, nu?)
La multi ani! si putere de munca pentru destuparea oamenilor…de altfel si asta a fost un motiv al nedumeririi doamnei Nuland – de ce nu ies oamenii in strada pentru dreptate, democratie, stat de drept, justitie si corolar agenturile mogulistice respinse de la intrevedere…
Reply	theophyle13/01/2014 at 11:27 Am imbatrnit cu inca un an, atat! Multumesc geo 🙂
Reply	geo13/01/2014 at 12:35 of, si eu…
Reply	mircea13/01/2014 at 11:38 salutare all 🙂
la multi ani Theophyle 🙂 o strangere virtuala de mana si un pahar inchinat in sanatatea ta 🙂
de acord cu ideea ca ref. ptr. revizuirea constitutiei are un alt scop de cat adoptarea ei.Nu are nicio sansa chiar daca l-ar intinde pe o saptamana(daca prin absurd ar vrea ca sa-l tina mai mult de 2 zile de ex. efectul este contrar) Nicio sansa ptr. ca oamenii sunt satui deja.Nici spalatii pe creier nu mai prezinta vreo garantie ptr. puscariabilii astia.Unul dintre cele mai importante efecte este deturnarea agendei inspre dezbateri media/publice sterile, tensiunea sociala creste constant si cred ca va fi un moment in care ar putea da in clocot.Ref. ptr. const.va fi taman bun.Iar unul dintre cele mai importante scopuri este,nu de a revizui constitutia ci de a justifica ref. trecut(cu piratul)
serveste lui Dragnea si usl-ului
Isarila cred ca va da drumul la tiparnita cei 1,4 mld eur injectati pe piata ptr. reluarea creditatrii n-are niciun efect.
Reply	theophyle13/01/2014 at 11:44 Multumesc mircea 🙂 Hai noroc!
Reply	mircea13/01/2014 at 11:54 sa fie ,Theo,sa fie ! 🙂
Reply	casandra13/01/2014 at 11:54 La mulţi ani, Theophyle!
Să fii sănătos, fericit, iubit încă o mie de ani!
Reply	theophyle13/01/2014 at 12:05 Multumesc casandra,
Reply	anac13/01/2014 at 12:07 La multi ani!
Reply	theophyle13/01/2014 at 13:25 Multumesc 🙂
Reply	depemures13/01/2014 at 12:14 Buna ziua .
La multi ani si multa sanatate !,cu multumirile de rigoare pentru munca Dvs. Numai bine
Reply	Cedric13/01/2014 at 12:23 Ii ascultati pe cei doi maimutoi care fac declaratii?
S-au inteles de minune:
Reply	Tzepelica13/01/2014 at 12:28 La multi ani, cu sanatate !
Un pahar (cel mai sec Chardonnay) in cinstea unui prieten drag !
Mult noroc, alaturi de familie !
Dupa Bombo, pe cine mai trimitem la Jilava ? 😆
Reply	theophyle13/01/2014 at 13:24 multumesc si noroc 🙂
Reply	Cedric13/01/2014 at 12:37 Un jurnalist ii intreaba daca isi mentin declaratiile de acum cateva zile cand se acuzau reciproc de minciuna! Incearca sa scape de raspuns, dar sunt in mare incurcatura!
Reply	tiberiu200913/01/2014 at 13:14 Nici un ziarist nu a intrebat despre gratiere si amnistiere.
E drept ca nu poti sa ai incredere ca daca dau un raspuns clar vor si respecta ce spun dar eu cred ca gratierea si amnistia sunt iminente.
Reply	geo13/01/2014 at 13:16 Aproximativ 250 de localnici din Siliştea – Pungeşti, judeţul Vaslui, au comemorat, duminică, timp de trei ore, printr-o slujbă religioasă şi un miting de protest desfăşurat în apropierea perimetrului deţinut de Chevron în zonă, Răscoala ţărănimii din anul 1907. http://www.mediafax.ro/social/circa-250-de-localnici-au-comemorat-la-pungesti-printr-o-slujba-si-un-miting-rascoala-de-la-1907-11853427
Patru cetãteni din comuna Pungesti au fost ucisi de jandarmi în anul 1925, din cauza faptului cã nu au vrut sã adopte calendarul gregorian. Potrivit etnografului Dan Ravaru din cadrul Centrului Judetean pentru Conservarea si Promovarea Culturii Traditionale (CJCPCT) Vaslui, noul calendar a fost cu greu acceptat de vasluieni, dar cei mai vehementi au fost cetãtenii din comuna Pungesti, unde s-au înregistrat violente între localnici si jandarmi.
http://danielvla.wordpress.com/2014/01/07/jandarmii-au-vechime-la-pungesti-acum-89-de-ani-au-ucis-patru-tarani-in-protestele-de-acolo-pentru-ca-nu-au-vrut-sa-treaca-la-noul-calendar/
Reply	Ovi13/01/2014 at 13:30 Nu stiu ce e asa disperare, a inceput un cor al bocitoarelor cum ca astia, gata, au inchis jocul, e game over, ne vedem in 2025. Nu e clar daca Comisia de la Venetia si Comisia Europeana vor accepta modificarile noii Constitutii. Cred ca se pot face si diverese sesizari la CCR, Cacarau nu a prea lucrat in ultima vreme la modificare deci s-ar putea sa nu se poata incadra in timp pentru Europarlamentare cu diversele amanri. De asemenea, nu e clar in ce masura PSD-ul vrea cu adevarat sa-l vada pe Krin presedinte si s-ar putea sa-l saboteze in mai. Cred ca PSD-ul nici nu e prea interesat sa fie o prezenta mare la europarlamentare, pe ei i-ar interesa, ca, la limita, sa voteze doar asistatii lor si mortii lui Dragnea si restul sa se declare scarbiti si sa nu vina la vot.
Senzatia mea e ca “bomba” de azi are rolul de a-i tine pe liberali “aproape”, de a ajuta la trecerea legii amnistiei, de a ascunde subiectil fugii lui Ponta si de a-i mai da o sansa iluzorie lui Cacarau, care se va agata disperat de ea. PSD-ul evita astfel izolarea si suporta mai bine confruntarea cu Occidentul avandu-i pe liberali alaturi.
Reply	mircea13/01/2014 at 13:57 de acord 🙂
orice subiect greu care ar devia agenda reala este bun,nu mai vorbesc de vizita lui nuland si excursia in italia.Si celelalte conditionari fiind foarte valabile.Cred ca cel mai greu atarna referendumdumul 300 si dupa principiul cui pe cui se scoate, validarea referendumului din mai ptr. revizuire,chiar daca revizuirea nu se face(mai multi de nu decat de da) ar insemna anularea celui de 300.
Plus ca ceea ce spune in revizuire in mod cert ascunde multe capcane la care bizonul sa puna botu.
Reply	itistul.turmentat13/01/2014 at 13:43 La multi ani cu sanatate gazdei noastre si la cat mai multe postari! 🙂
Reply	theophyle13/01/2014 at 14:06 multumesc mult 🙂
Reply	mircea13/01/2014 at 14:03 cica uslasii sunt curajosi 😆
cand faci un ref. pe un lucru atat de important si pe un cvorum de 50% cand ai posibilitatea de a-l face pe un cvorum de 30% cu sanse mult marite,asta se cheama curaj ha-ha-ha 😆
Reply	mircea13/01/2014 at 14:10 atata sucesc astia din vorbe(inclusiv jurnalistii nu numai invitatii) “ponta candideaza la presedentie” indiferent de context,ca va candida/ca nu va candida,ca e bun/ca nu e bun,se cere,il vor baronii/nu se cere,nu-l vor baronii ca ne-om pomeni cu el ,prezidentiabil
Reply	mircea13/01/2014 at 14:29 o vazui pe Cassey putin mai sus-saru`mana 🙂
de mult n-am mai vazut-o 🙂 Nu fusei pe faza ca as fi intrebat-o cat naiba il mai tin pe pacaliciul asta in fruntea guvernului ca stiu cat de mult il “iubeste “.Nu de alta dar ne cam ducem naibii cu totii. 😆 Eh,daca ar depinde doar de ea…
bombonel ,la cat ii iubeste pe toti acum,cea mai misto razbunare a sa ar fi sa ni-l bage pe gat pe ponta pana ni se acreste 😆
Reply	mircea13/01/2014 at 14:34 daca si patriciu ne-a parasit e clar !
e imposibil ca sa mai traiesti decent in romania
http://www.capital.ro/detalii-articole/stiri/dinu-patriciu-si-a-mutat-domiciliul-la-londra-190709.html
Reply	intamplator13/01/2014 at 14:52 @theo La Multi Ani ,sa ai sanatate si nepoti de care sa te bucuri multi ani
Reply	theophyle13/01/2014 at 14:58 Multumesc intamplator! 🙂
Reply	arrletty13/01/2014 at 14:52 Bun gasit
La multi ani, sanatate si spor in toate
(desi ar fi bine daca s-ar mai rari temele grele !)
Reply	theophyle13/01/2014 at 14:59 Multumesc arrletty 🙂
Reply	intamplator13/01/2014 at 14:55 am citi ce a spus pacalici aseara la a3/
un singur mesaj clar,coerent
campaniile electorale din 2014,2016 si 2018(19) si 2020 au o tema clara:
joi regimul basescu
restul,cretinisme pentru retardati
Reply	Sare'n Ochi13/01/2014 at 15:03 Sa recapitulam in ce cacat s-a bagat Cacarau:
– 2/3 la CCR pentru aviz OBLIGATORIU. Trece? Nu cred ca trece. N-au cu cine, n-au cu ce – e vorba despre varianta de Constitutie de toata jena propusa de catre “Comisia Cacarau”.
Si-atunci, de unde agitatia? Cacarau a muscat urat momeala pesedista.
Reply	intamplator13/01/2014 at 15:05 .plesu,andrei plesu,finalul unui articol/doriti mai mult ,se poate accesa link-ul
“…Nu-i nimic. Victor Ponta o să apară din nou. O să facă două-trei glumiţe „maliţioase” cu gazetarii şi o să ne anunţe, profetic, că Traian Băsescu nu mai are decît trei sute şi ceva de zile pînă pleacă de la Cotroceni. Adică timpul va rezolva de la sine ceea ce el, Ponta, nu poate rezolva. Iar în 2015 vom intra în paradis! Cu Ponta, Dragnea, Palada, Frunda şi toată liota de băieţi veseli într-o ţară din ce în ce mai tristă”
http://adevarul.ro/news/politica/un-baiat-vesel-intr-o-tara-trista-1_52d3980dc7b855ff566ee588/index.html#
Reply	Cedric13/01/2014 at 15:31 Sunt curios ce va hotari ICCJ! Nu cred ca s-ar cuveni sa se atinga de musiu Chiuariu, parca s-a strofocat si el la proiectul de constitutie !!
http://www.b1.ro/stiri/eveniment/dna-cere-15-ani-de-inchisoare-pentru-tudor-chiuariu-in-dosarul-po-ta-romana-73430.html
Reply	Cedric13/01/2014 at 16:12 A.NAstase si Catalin Voicu au fost exclusi din avocatura. Costiniu- amanat.
Reply	Diana13/01/2014 at 16:42 In fine…
Greu, greu…….
Reply	theophyle13/01/2014 at 16:27 Postare noua – Pontageneza unei alte Românii: distrugerea apartenenţei occidentale
« Pontageneza unei alte Românii: distrugerea apartenenţei occidentale
Ştiri Externe: 13 ianuarie 2014 / Ariel Sharon – reacţii internaţionale »

References: CCR 
 CSM 
 CSM 
 CSM 
 CCR 
 CCR 
 CSM 
 ICCJ 
 ICCJ 
 CCR 
In fine